**VALSTYBĖS ĮMONĖ „INDĖLIŲ IR INVESTICIJŲ DRAUDIMAS“**

**ATSTOVAVIMO VALSTYBĖS ĮMONEI ,,INDĖLIŲ IR INVESTICIJŲ DRAUDIMAS“ TEISMUOSE IR BANKRUTAVUSIŲ KREDITO ĮSTAIGŲ BANKROTŲ PROCESUOSE VEIKLOS SRITIES VERTINIMO APRAŠYMAS**

2020 m. rugsėjo 9 d. Nr. 16-6

Vilnius

**BENDROJI DALIS**

Valstybės įmonės „Indėlių ir investicijų draudimas“ (toliau – IID) direktoriaus 2020 m. gegužės 5 d. įsakymu Nr. V-54 „Dėl korupcijos prevencijos politikos ir darbo grupės korupcijos pasireiškimo tikimybei atitinkamose valstybės įmonės „Indėlių ir investicijų draudimas“ veiklos srityse nustatyti sudėties patvirtinimo“ sudaryta darbo grupė (toliau – KPTNDG) atliko Lietuvos Respublikos finansų ministro 2020 m. birželio 1 d. įsakymo Nr. 1K-160 „Dėl Lietuvos Respublikos finansų ministerijos ir finansų ministro valdymo sritims priskirtų įstaigų, įmonių veiklos sričių, kuriose 2020 metais reikia atlikti korupcijos pasireiškimo tikimybės analizę, nustatymo“ (toliau – FM įsakymas Nr. 1K-160) 11 punkte nustatytos veiklos srities (***atstovavimas įmonei teismuose ir bankrutavusių kredito įstaigų bankrotų procesuose***), kurioje yra didelė korupcijos pasireiškimo tikimybė, analizę ir vertinimą (toliau – analizė ir vertinimas).

Analizuoti ir vertinti 2020 m. III ketvirtį galioję atstovavimo IID teismuose ir bankrutavusių kredito įstaigų bankrotų procesuose veiklos sritį (toliau – veiklos sritis) reglamentuojantys teisės aktai.

1. **VEIKLOS SRITIES ANALIZĖS APIMTIS IR METODAI**

Veiklos srities esamos situacijos analizė ir vertinimas atliktas vadovaujantis:

1. Lietuvos Respublikos korupcijos prevencijos įstatymo (toliau – KPĮ) 6 straipsniu;
2. Korupcijos prevencijos tvarkos aprašu, patvirtintu Lietuvos Respublikos finansų ministro 2007 m. rugsėjo 20 d. įsakymu Nr. 1K-261 „Dėl korupcijos prevencijos finansų ministrui pavestose valdymo srityse ir informacijos apie pažeidimus administravimo finansų ministerijoje“;
3. Valstybės ar savivaldybės įstaigų veiklos sričių, kuriose egzistuoja didelė korupcijos pasireiškimo tikimybė, nustatymo rekomendacijomis, patvirtintomis Lietuvos Respublikos specialiųjų tyrimų tarnybos direktoriaus 2011 m. gegužės 13 d. įsakymu Nr. 2-170 „Dėl valstybės ar savivaldybės įstaigų veiklos sričių, kuriose egzistuoja didelė korupcijos pasireiškimo tikimybė, nustatymo rekomendacijų patvirtinimo“;
4. Valstybės įmonės ,,Indėlių ir investicijų draudimas“ korupcijos prevencijos politika, patvirtinta IID direktoriaus 2020 m. gegužės 5 d. įsakymu Nr. V-54 „Dėl korupcijos prevencijos politikos ir darbo grupės korupcijos pasireiškimo tikimybei atitinkamose valstybės įmonės „Indėlių ir investicijų draudimas“ veiklos srityse nustatyti sudėties patvirtinimo“.

Vadovaujantis FM įsakymo Nr. 1K-160 11 punktu, KPTNDG atliko antikorupcinę analizę ir vertinimą atstovavimo IID teismuose ir bankrutavusių kredito įstaigų bankrotų procesuose srityje.

**Analizės ir vertinimo tikslas –** nustatyti korupcijos rizikos veiksnius – atstovavimo IID teismuose ir bankrutavusių kredito įstaigų bankrotų procesuose veiklos sritį veikiančius išorinius, vidinius ar individualius veiksnius (sąlygas, įvykius ar aplinkybes), galinčius sudaryti prielaidas atsirasti korupcijai atstovavimo IID teismuose ir bankrutavusių kredito įstaigų bankrotų procesuose srityje, ir parengti bei įgyvendinti prevencijos priemones analizės metu nustatytiems korupcijos rizikos veiksniams valdyti ar pašalinti (jei būtina).

**Analizuotas objektas –** veikla atstovaujant IID teismuose ir bankrutavusių kredito įstaigų bankrotų procesuose.

Lietuvos Respublikos finansų ministro 2008 m. rugsėjo 16 d. įsakymo Nr. 1K-288 „Dėl finansų ministerijos ir finansų ministro valdymo sritims priskirtų įstaigų, įmonių veiklos sričių, kuriose yra didelė korupcijos pasireiškimo tikimybė, nustatymo“ (toliau – FM įsakymas Nr. 1K-288) 10.4 papunktyje nustatyti kriterijai, kuriais remiantis analizuojama veiklos sritis yra priskiriama veiklos sritims, kuriose egzistuoja korupcijos pasireiškimo tikimybė (veiklos sritis atitinka KPĮ 6 straipsnio 4 dalies 3, 4 ir 5 punktuose nustatytus kriterijus).

Atsižvelgiant į tai, esama situacija analizuojamoje veiklos srityje turėtų būti įvertinta taikant šiuos FM įsakyme Nr. 1K-288 nurodytus KPĮ 6 straipsnio 4 dalyje nustatytus kriterijus:

1. KPĮ 6 straipsnio 4 dalies 3 punkte nustatytą kriterijų – atskirų valstybės tarnautojų funkcijos, uždaviniai, darbo ir sprendimų priėmimo tvarka bei atsakomybė nėra išsamiai reglamentuoti;
2. KPĮ 6 straipsnio 4 dalies 4 punkte nustatytą kriterijų – veikla yra susijusi su leidimų, nuolaidų, lengvatų ir kitokių papildomų teisių suteikimu ar apribojimu;
3. KPĮ 6 straipsnio 4 dalies 5 punkte nustatytą kriterijų – daugiausia priima sprendimus, kuriems nereikia kitos valstybės ar savivaldybės įstaigos patvirtinimo.

KPTNDG atlikdama atstovavimo IID teismuose ir bankrutavusių kredito įstaigų bankrotų procesuose antikorupcinį vertinimą, analizuojamą veiklos sritį vertino pagal minėtus kriterijus.

Pirminei informacijai apie veiklos srities esamą situaciją gauti KPTNDG parengė klausimyną (pridedamas), kuris skirtas nustatyti, kaip teisės aktai reglamentuoja atstovavimą IID teismuose ir bankrutavusių kredito įstaigų bankrotų procesuose, ir šį klausimyną pateikė užpildyti pagal kompetenciją analizuojamą veiklą vykdančiam IID padaliniui – Procesų administravimo skyriui (toliau – PAS).

1. **VEIKLOS SRITIES ANALIZĖS METU NUSTATYTI KORUPCIJOS RIZIKOS VEIKSNIAI**

Vertinamuoju laikotarpiu galiojo šie pagrindiniai atstovavimą IID teismuose ir bankrutavusių kredito įstaigų bankrotų procesuose reglamentuojantys teisės aktai:

1. Lietuvos Respublikos indėlių ir įsipareigojimų investuotojams draudimo įstatymas;
2. Lietuvos Respublikos civilinio proceso kodeksas;
3. Lietuvos Respublikos administracinių bylų teisenos įstatymas;
4. Lietuvos Respublikos juridinių asmenų nemokumo įstatymas;
5. Lietuvos Respublikos bankų įstatymas;
6. Lietuvos Respublikos kredito unijų įstatymas;
7. Lietuvos Respublikos įmonių bankroto įstatymas;
8. Informavimo apie atstovavimą valstybės įmonei „Indėlių ir investicijų draudimas“ bankrutuojančiose kredito įstaigose tvarkos aprašas, (patvirtintas 2019 m. lapkričio 25 d. Lietuvos Respublikos finansų ministro įsakymu Nr. 1K-357) (toliau – FM aprašas);
9. Atstovavimo bankrutavusių kredito įstaigų bankrotų procesuose gerosios praktikos vadovas, patvirtintas 2018 m. sausio 19 d. IID direktoriaus įsakymu Nr. V-6;
10. Valstybės įmonės ,,Indėlių ir investicijų draudimas“ atstovavimo indėlių draudimo sistemos dalyvio ar įsipareigojimų investuotojams draudimo sistemos dalyvio bankroto procese procedūra, patvirtinta 2018 m. sausio 24 d. IID direktoriaus įsakymu Nr. V-9;
11. Valstybės įmonės ,,Indėlių ir investicijų draudimas“ skolų išieškojimo tvarka, patvirtinta 2019 m. sausio 21 d. IID direktoriaus įsakymu Nr. V- 11;
12. Valstybės įmonės ,,Indėlių ir investicijų draudimas“ atstovavimo bankrutuojančiose finansų įstaigose darbo grupės reglamentas, patvirtintas 2019 m. rugsėjo 19 d. IID direktoriaus įsakymu Nr. V-164;
13. Valstybės įmonės ,,Indėlių ir investicijų draudimas“ atstovavimo teismuose procedūra, patvirtina 2020 m. sausio 2 d. IID direktoriaus įsakymu Nr. V-225 (toliau – Atstovavimo teismuose procedūra);
14. Bendrasis vidinių darbo grupių reglamentas, patvirtintas 2020 m. balandžio 21 d. IID direktoriaus įsakymu Nr. V-48;
15. IID direktoriaus 2019 m. gruodžio 31 d. įsakymas Nr. V-223 „Dėl rekomendacijų dėl galimų naujų teisminių ginčų, inicijuojamų valstybės įmonės ,,Indėlių ir investicijų draudimas“ atžvilgiu ir įmonės iniciatyva, mažinimo patvirtinimo“ (toliau – Rekomendacijos dėl teisminių ginčų mažinimo).

Atlikus atstovavimą IID teismuose ir bankrutavusių kredito įstaigų bankrotų procesuose reglamentuojančių teisės aktų analizę ir vertinimą, **KPTNDG nustatė:**

1. IID vidiniai teisės aktai pakankamai detaliai reglamentuoja atskirų darbuotojų (atstovaujančių IID teismuose ir bankrutavusių kredito įstaigų bankrotų procesuose) uždavinius, funkcijas, darbo ir sprendimų priėmimo tvarką, principus, kriterijus bei terminus.
2. Priimant IID vidinius teisės aktus, reglamentuojančius atskirų darbuotojų (atstovaujančių IID teismuose ir bankrutavusių kredito įstaigų bankrotų procesuose) uždavinius, funkcijas, yra atsižvelgta į teisės aktais nustatytus IID uždavinius, funkcijas. Taip pat manytina, kad darbuotojų uždaviniai ir funkcijos yra pakankami IID uždaviniams ir funkcijoms įgyvendinti.
3. IID priimti vidiniai teisės aktai užtikrina aiškų atskirų darbuotojų (atstovaujančių IID teismuose ir bankrutavusių kredito įstaigų bankrotų procesuose) pavaldumą ir atskaitingumą, t. y. IID vidiniais teisės aktais yra paskirti darbuotojai, kurie analizuoja bankrutavusių kredito įstaigų kreditorių susirinkimų/komitetų medžiagą, ją pristato vidinėse darbo grupėse (toliau – VDG); VDG nariai priima kolegialius sprendimus, kurių dalis, vadovaujantis FM aprašu, taip pat pristatoma IID tarybai; skiriami atstovai, kurie atstovauja IID kreditorių susirinkimuose/komitetuose remdamiesi vidinių darbo grupių ir IID tarybos priimtais sprendimais; IID vidiniais teisės aktais yra įtvirtintas teisminių bylų pasiskirstymas IID viduje; taip pat yra nustatyta tvarka kuomet IID teisminiuose ginčuose gali atstovauti išorės konsultantai-advokatai. Paminėtina, kad IID vidiniuose teisės aktuose yra įtvirtintas keturių akių principas tiek dėl atstovavimo bankrutavusių kredito įstaigų bankroto procesuose, tiek teismuose.
4. IID priimti vidiniai teisės aktai tinkamai reglamentuoja darbuotojų veiklos ir sprendimų priėmimo vidaus kontrolės procedūras, kurios yra faktiškai vykdomos ir veiksmingos, t. y. IID įdiegta vidaus kontrolės sistema, įgyvendinamas rizikų valdymo procesas bei diegiama kokybės vadybos sistema, kurią šiemet planuojama sertifikuoti pagal ISO 9001:2015 standartą.
5. IID priimti vidiniai teisės aktai tinkamai reglamentuoja darbuotojų tarnybinės veiklos vertinimo tvarką, formas, periodiškumą, t. y. IID personalo organizavimo ir darbo tvarkos taisyklėse yra įtvirtinta darbuotojų vertinimo tvarka, formos, taip pat numatyti metiniai darbuotojų mokymo planai, žinių patikrinimo testai ir kt.
6. IID tinkamai vykdoma darbuotojų etikos kodekso nuostatų laikymosi kontrolė. Paminėtina, kad šis kodeksas yra sudėtinė IID korupcijos prevencijos politikos dalis, už kurios nuostatų tinkamą įgyvendinimą ir stebėseną yra paskirtas atsakingas IID darbuotojas (atitikties pareigūnas). IID korupcijos prevencijos politikoje, be kita ko, yra įtvirtinta ir pranešimo vidiniu kanalu apie korupcijos apraiškas galimybė. Pažymėtina, kad IID darbo praktikoje nėra buvę atvejų, kad būtų nustatytos darbuotojų korupcijos apraiškos. Be to, IID kiekvienais metais savo Strateginiame plane iškelia uždavinį – vykdyti socialiai atsakingą veiklą, t. y. vykdoma nuolatinė kontrolė, kad korupcijos pasireiškimo atvejų nebūtų.
7. IID vidiniai teisės aktai periodiškai (ne rečiau kaip kartą per metus) peržiūrimi ir, esant teisinio reglamentavimo pasikeitimams, spragoms ar kolizijoms, vykdomas jų taisymas:
	1. Atsižvelgiant į tai, jog nuo 2020 m. sausio 1 d. įsigaliojo Lietuvos Respublikos juridinių asmenų nemokumo įstatymas, kuris pakeitė iki tol galiojusį Lietuvos Respublikos įmonių bankroto įstatymą, PAS vertinimo metu vykdė IID vidinių teisės aktų, susijusių su atstovavimu bankrutavusių kredito įstaigų bankroto procesuose, peržiūrą, jų atitiktį naujam reglamentavimui bei unifikavimą.
	2. PAS vertinimu nėra tikslinga turėti tris atskirus vidinius teisės aktus, reglamentuojančius atstovavimą bankroto procesuose, todėl yra rengiama naujos redakcijos Atstovavimo indėlių draudimo sistemos dalyvio ar įsipareigojimų investuotojams draudimo sistemos dalyvio bankroto procese procedūra, kuri apims ir Atstovavimo bankrutavusių kredito įstaigų bankrotų procesuose gerosios praktikos vadovą bei dalį Atstovavimo bankrutuojančiose finansų įstaigose darbo grupės reglamento nuostatų.
	3. Pastebėtina, jog 2020 m. balandžio 21 d. IID direktoriaus įsakymu Nr. V-48 buvo patvirtintas Bendrasis vidinių darbo grupių reglamentas (toliau – Bendrasis vidinių darbo grupių reglamentas), kuris iš dalies dubliuojasi su Atstovavimo bankrutuojančiose finansų įstaigose darbo grupės reglamentu, todėl patvirtinus naujos redakcijos Atstovavimo indėlių draudimo sistemos dalyvio ar įsipareigojimų investuotojams draudimo sistemos dalyvio bankroto procese procedūrą, Atstovavimo bankrutuojančiose finansų įstaigose darbo grupės reglamentas turėtų būti panaikintas kartu su Atstovavimo bankrutavusių kredito įstaigų bankrotų procesuose gerosios praktikos vadovu.
8. Manytina, kad IID, įstatymų ir kitų teisės norminių aktų pagrindu, priėmė būtinus vidinius teisės aktus, detalizuojančius atstovavimo IID teismuose ir bankrutavusių kredito įstaigų bankrotų procesuose procedūras. Šiuose teisės aktuose aiškiai ir tiksliai reglamentuojama procedūros eiga, terminai, nustatyti konkretūs, objektyviai pamatuojami reikalavimai procedūroje dalyvaujantiems asmenims.
9. IID vidiniuose teisės aktuose aiškiai ir tiksliai numatyti už atstovavimą IID teismuose ir bankrutavusių kredito įstaigų bankrotų procesuose atsakingi subjektai (IID padaliniai, IID darbuotojai). Vertinama, kad šiems subjektams nėra suteikti per platūs įgaliojimai veikti savo nuožiūra.
10. Pastebėtina, kad Atstovavimo teismuose procedūros 10.5 papunktyje nurodyta, jog „*PAS darbuotojas (teisininkas) specialistas yra atsakingas už informacijos patikrinimą EPP (Lietuvos teismų elektroninių paslaugų portalas ,,e-teismas.lt“) ir aktualios informacijos bei elektroninių dokumentų pateikimą IID sekretoriui užregistravimui prie gaunamų dokumentų bei perdavimą PAS vadovui tolimesniam bylų (užduočių) paskirstymui. Informacija EPP tikrinama kiekvieną darbo dieną*“. Atsižvelgiant į tai, kad faktiškai IID gaunamus dokumentus EPP sistemoje tikrina tik vienas IID darbuotojas, darytina išvada, kad Atstovavimo teismuose procedūros 10.5 papunktyje įtvirtintas reglamentavimas nepilnai užtikrina „keturių akių“ principo.
11. Manytina, kad IID vidiniuose teisės aktuose įtvirtinti aiškūs kriterijai, principai, kuriais vadovaujantis priimamas sprendimas dėl atstovavimo IID teismuose ir bankrutavusių kredito įstaigų bankrotų procesuose, numatyti konkretūs sprendimų priėmimo terminai.
12. Vertintina, kad teisinis reglamentavimas užtikrina atstovavimo IID teismuose ir bankrutavusių kredito įstaigų bankrotų procesuose skaidrumą bei nesukuria nevienodų ar diskriminuojančių sąlygų tam tikriems subjektams.
13. Paminėtina, kad IID direktorius yra patvirtinęs vidinius teisės aktus, reglamentuojančius sprendimų, susijusių su IID turto valdymu, naudojimu ir disponavimu juo, kuriems nereikia kitos valstybės ar savivaldybės įstaigos patvirtinimo, priėmimo procedūras, tačiau vertinant per atstovavimo IID teismuose ir bankrutavusių kredito įstaigų bankrotų procesuose prizmę, šie teisės aktai reglamentuoja tas veiklas, kurios apima tik IID ūkinę veiklą ir darbo organizavimą (pvz. naudojimosi kompiuteriu, transporto priemone ir kt. tvarkos).
14. IID vidiniai teisės aktai reglamentuoja sprendimų priėmimo, kuriems nereikia kitos valstybės ar savivaldybės įstaigos patvirtinimo, taip pat sprendimų, susijusių su IID turto valdymu, naudojimu ir disponavimu juo, vidaus kontrolės (prevencinės, einamosios, paskesniosios) procedūras.
15. Paminėtina, kad IID direktorius yra patvirtinęs vidinius teisės aktus, užtikrinančius Lietuvos Respublikos viešųjų pirkimų įstatymo reikalavimų įgyvendinimą.
16. Vertinama, kad IID vidiniai teisės aktai užtikrina, kad atstovavimo IID teismuose ir bankrutavusių kredito įstaigų bankrotų procesuose klausimai būtų svarstomi (sprendimai priimami) kolegialiai. IID vidiniai teisės aktai detaliai reglamentuoja kolegialios institucijos sudarymo, sudėties atnaujinimo, narių skyrimo, sprendimo priėmimo tvarką. Minėti teisės aktai nenumato kolegialios institucijos narių individualios atsakomybės už priimtus sprendimus, tačiau:
	1. vadovaujantis Bendruoju vidinių darbo grupių reglamentu, „*VDG narys turi teisę kiekvienu svarstomu klausimu pareikšti atskirą nuomonę, kuri, jo pageidavimu, įrašoma į VDG posėdžio protokolą*“;
	2. vadovaujantis FM aprašo 3 dalimi, IID prieš balsuodama bankrutuojančių kredito įstaigų kreditorių susirinkimuose ir (arba) kreditorių komitetuose, IID tarybai pateikia informaciją kartu su IID siūloma pozicija FM aprašo 3.1 – 3.6 papunkčiuose nurodytais klausimais;
	3. vadovaujantis Atstovavimo teismuose procedūra ir Rekomendacijomis dėl teisminių ginčų mažinimo, kuriose be kita ko yra įtvirtintas ne tik „keturių akių“ principas, bet ir esant nesutikimui su bylinėjimosi strategija, yra nustatyta galimybė pareikšti atskirą nuomonę IID direktoriui tarnybinio pranešimo forma.
17. Pažymėtina, kad IID nebuvo gauta asmenų skundų, pranešimų, kitokio pobūdžio neigiamos informacijos dėl subjektų, priimančių sprendimus dėl atstovavimo IID teismuose ir bankrutavusių kredito įstaigų bankrotų procesuose, priimtų sprendimų teisėtumo, pagrįstumo ir pan.

**KPTNDG apibendrintu vertinimu:**

* IID įstatymų ir kitų teisės norminių aktų pagrindu priėmė būtinus vidinius teisės aktus, nustatančius/detalizuojančius atstovavimo IID teismuose ir bankrutavusių kredito įstaigų bankrotų procesuose procedūras.
* Paminėtina, kad IID vidiniuose teisės aktuose yra įtvirtintas „keturių akių“ principas tiek dėl atstovavimo bankrutavusių kredito įstaigų bankroto procesuose, tiek teismuose.
* Atsižvelgiant į pasikeitusį teisinį reglamentavimą ir jo atžvilgiu vykdomą IID vidinių teisės aktų koregavimą spragoms ir kolizijoms ištaisyti, nėra tikslinga turėti tris atskirus vidinius teisės aktus, reglamentuojančius atstovavimą bankroto procesuose, todėl būtina parengti naujos redakcijos unifikuotą Atstovavimo indėlių draudimo sistemos dalyvio ar įsipareigojimų investuotojams draudimo sistemos dalyvio bankroto procese procedūrą, panaikinant galimybę skirtingai interpretuoti panašius vidinius teisės aktus ir eliminuojant besidubliuojančias teisės normas ir procedūras.
* Konstatuotina, kad IID vidiniai teisės aktai, reglamentuojantys atstovavimą IID teismuose, yra tobulintini antikorupciniu požiūriu tuo, jog dokumentai gaunami EPP sistemoje yra administruojami vieno IID darbuotojo, todėl preziumuotina, kad nėra pilnai užtikrinamas „keturių akių“ principas.
1. **PASIŪLYMAI DĖL KORUPCIJOS RIZIKOS SUMAŽINIMO AR PANAIKINIMO**

|  |  |  |  |  |
| --- | --- | --- | --- | --- |
| **Eil. Nr.** | **Priemonės** | **Įvykdymo laikas** | **Laukiami rezultatai** | **Vertinimo kriterijai** |
| 1. | Parengti naujos redakcijos Atstovavimo indėlių draudimo sistemos dalyvio ar įsipareigojimų investuotojams draudimo sistemos dalyvio bankroto procese procedūrą | Iki 2020 m. IV ketv. pabaigos | Bus unifikuoti trys IID vidiniai teisės aktai į vieną procedūrą, atsižvelgiant į pasikeitusį teisinį reglamentavimą, panaikinant galimybę skirtingai interpretuoti panašius vidinius teisės aktus ir eliminuojant besidubliuojančias teisės normas ir procedūras. | Pakeista Atstovavimo indėlių draudimo sistemos dalyvio ar įsipareigojimų investuotojams draudimo sistemos dalyvio bankroto procese procedūra |
| 2. | Papildyti Atstovavimo teismuose procedūrą, kurioje būtų įtvirtintas „keturių akių“ principas EPP sistemos administravime | Iki 2020 m. IV ketv. pabaigos | Bus nustatytas „keturių akių“ principas EPP sistemos administravime. | Pakeista Atstovavimo teismuose procedūra |

Pridedama: *„Atstovavimo valstybės įmonei ,,Indėlių ir investicijų draudimas“ teismuose ir bankrutavusių kredito įstaigų bankrotų procesuose analizavimo ir vertinimo klausimynas“*

KPTNDG vadovė Alma Jakštienė

KPTNDG nariai:

Alena Mugenienė

Gražina Gema Bačiulienė

Vytautas Mikalajūnas

Laima Tankevičiūtė

Inga Gajevskienė

\_\_\_\_\_\_\_\_\_\_\_\_\_\_\_